Første utgave av Xenix var praktisk talt identisk med UNIX V7 fra Bell Labs, og tilgjengelig for PDP-11 baserte systemer. En portering til Zilog Z8001 ble tilgjengelig i 1981, til Intel 8086 i første kvartal 1982 og til Motorola 68000 i 1983. I mellomtiden var PDP-11 utgaven fjernet og kodebasen oppgradert til UNIX System III. Senere fulgte versjoner for Intel 80286 (1983), Intel 80386 (1987) og IBM System 9000 (en 68000-basert laboratorie-maskin). I forbindelse med porteringen til Intel 80386, ble kodebasen i Xenix oppgradert til System V.2 og versjonsnummeret for Xenix løftet til 5.0.